Apotekið bjóðar øllum kundum at fáa mátað blóðsukur og blóðtrýst á staðnum. Blóðsukur og insulin Tá kroppurin fær sukur, virkar insulinið sum ein lykil, ið hjálpir sukrinum úr blóðinum og inn í kyknurnar. Tá tú hevur diabetes, virkar insulinið ikki nóg væl ella als ikki, og tí kemur sukur úr mati og drykkivørum ikki inn í kyknurnar. Her kann blóðsukurvirðið geva eina ábending, um tú hevur diabetes ella ikki. Er nøkur ábending, verður tú víst/ur til lækna. Ofta varnast tú ikki sjúkueyðkennini fyri týpu 2 diabetes. Óviðgjørt ella illa viðgjørt diabetes kann, sum frá líður, elva til álvarsligar eftirsjúkur. Sjúkueyðkenni fyri ov høgt blóðsukur: Møði Vaml Turrur muður Tíðum pissa Tosti Blóðtrýstið Eingin kennir blóðtrýstið, áðrenn tað er mátað. Tað verður hildið, at í minsta lagi 1 millión danskarar hava ov høgt blóðtrýst, og í aldursbólkinum 50-60 ár er tað meiri enn triðji hvør. Um vit sammeta føroyingar við danskarar, merkir tað, at minst 9000 føroyingar hava ov høgt blóðtrýst. Er blóðtrýstið ov høgt, økist vandin fyri hjarta- og æðrasjúkum. Vandin fleirfaldast, um tú eisini roykir, hevur ov høgt kolesterolvirði og hevur diabetes. Ov høgt blóðtrýst í sjálvum sær hevur sjáldan nøkur sjúkueyðkenni við sær, tó eru summi, sum kunnu uppliva hesi sjúkueyðkenni: Høvuðpína Svimbul Hjartabankan Prísur Kostnaðurin fyri eina blóðsukurmáting ella eina blóðtrýstmáting er 50 kr. fyri hvørja. Kanningin tekur uml. 15 min. Ring ella skriva og bið um tíð til blóðsukur-ella blóðtrýstmáting